title: KOMISJONI RAKENDUSMÄÄRUS (EL) …/…, millega laiendatakse Euroopa Parlamendi ja nõukogu määruses (EÜ) nr 853/2004 seoses Salmonella spp.-ga sätestatud eritagatisi broilerite (Gallus gallus) lihale, mis on ette nähtud Taani saatmiseks

text:
               KOMISJONI RAKENDUSMÄÄRUS (EL) …/…,

               28.2.2018,

               millega laiendatakse Euroopa Parlamendi ja nõukogu määruses (EÜ) nr 853/2004 seoses Salmonella spp.-ga sätestatud eritagatisi broilerite (Gallus gallus) lihale, mis on ette nähtud Taani saatmiseks

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erieeskirjad,
                  1
                eriti selle artikli 8 lõike 3 punkti b,

               ning arvestades järgmist:

               (1)Määruses (EÜ) nr 853/2004 on sätestatud loomset päritolu toidu hügieeni erieeskirjad toidukäitlejatele koos teatavate eritagatistega teatava loomset päritolu toidu puhul, mis on ette nähtud Soome ja Rootsi turu jaoks. Seetõttu peavad toidukäitlejad, kes kavatsevad vastavalt määratletud loomade liha neis liikmesriikides turule viia, järgima teatavaid salmonellaga seoses kohaldatavaid eeskirju. Samuti on määrusega ette nähtud, et selliste lihasaadetistega peab kaasas olema kaubadokument, mis kinnitab, et kooskõlas liidu õigusaktidega on tehtud mikrobioloogiline test, mille tulemused olid negatiivsed.

               (2)Lisaks on komisjoni määruses (EÜ) nr 1688/2005
                  2
                kõnealuseid eritagatisi täpsustatud, sätestades eeskirjad sellisest lihast proovide võtmiseks ja mikrobioloogilised meetodid nende proovide uurimiseks. Samuti on selles sätestatud lihasaadetistele lisatav kaubadokument.

               (3)5. oktoobril 2007 esitas Taani veterinaar- ja toiduamet kooskõlas määrusega (EÜ) nr 853/2004 komisjonile taotluse lubada Taanil kohaldada eritagatisi kogu Taani territooriumil seoses salmonellaga broilerite (Gallus gallus) lihas. Taotlus sisaldab Taanis broilerite (Gallus gallus) liha suhtes kohaldatava salmonella tõrje programmi kirjeldust.

               (4)Toiduahela ja loomatervishoiu alaline komitee saavutas oma 18. juuni 2008. aasta koosolekul kokkuleppe komisjoni talituste töödokumendi „Guidance document on the minimum requirements for Salmonella control programmes to be recognised equivalent to those approved for Sweden and Finland in respect of meat and eggs of Gallus gallus“ („Juhenddokument salmonella tõrje programmide miinimumnõuete kohta, et neid saaks liigi Gallus gallus lindude liha ja munade puhul tunnustada samaväärseks Rootsi ja Soome puhul heakskiidetud programmidega“)
                  3
                (edaspidi „juhenddokument“) osas.

               (5)Taanis broilerite (Gallus gallus) liha suhtes kohaldatav salmonella tõrje programm on tunnustatud samaväärseks Rootsi ja Soome puhul heaks kiidetud programmidega ning on kooskõlas juhenddokumendiga. Taanis oli salmonella levimus liigi Gallus gallus aretuskarjades siiski suurem juhenddokumendis ette nähtud ülempiirist, seepärast ei saanud seda pidada samaväärseks Soome ja Rootsi olukorraga.

               (6)6. veebruaril 2017 edastas Taani veterinaar- ja toiduamet andmed salmonella levimuse kohta liigi Gallus gallus aretuskanade tarbekarjades, täiskasvanud aretuskarjades ja broilerite karjades ning lihas aastatel 2011–2016. Aastatel 2015–2016 oli levimus kooskõlas juhenddokumendis seatud ülempiiriga.

               (7)Seepärast tuleks eritagatisi laiendada broilerite (Gallus gallus) liha saadetistele, mis on ette nähtud Taani saatmiseks. Lisaks tuleks kõnealuste saadetiste suhtes kohaldada määruses (EÜ) nr 1688/2005 sätestatud eeskirju sellisest lihast proovide võtmise, proovide mikrobioloogilise uurimise meetodite ja kaubadokumendi kohta.

               (8)Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

               Artikkel 1

               Taani võib kohaldada määruse (EÜ) nr 853/2004 artikli 8 lõikes 2 seoses Salmonella spp.-ga sätestatud eritagatisi broilerite (Gallus gallus) liha saadetiste suhtes, mis vastavad määruse (EÜ) nr 853/2004 I lisa punkti 1.1 määratlusele ning mis on ette nähtud Taani saatmiseks.

               Artikkel 2

               Artiklis 1 osutatud liha saadetistele peab olema lisatud määruse (EÜ) nr 1688/2005 IV lisas esitatud näidisele vastav kaubadokument.

               Artikkel 3

               Käesolev määrus jõustub kahekümnendal päeval pärast selle avaldamist Euroopa Liidu Teatajas.

               Käesolev määrus on tervikuna siduv ja vahetult kohaldatav kõikides liikmesriikides.

               Brüssel, 28.2.2018

                     Komisjoni nimel

                     president
                     Jean-Claude JUNCKER

                     (1)

                        ELT L 139, 30.4.2004, lk 55.

                     (2)

                        Komisjoni 14. oktoobri 2005. aasta määrus (EÜ) nr 1688/2005, millega rakendatakse Euroopa Parlamendi ja nõukogu määrust (EÜ) nr 853/2004 salmonelloosiga seotud lisatagatiste osas, mis on ette nähtud teatavate Soome ja Rootsi saadetavate liha- ja munapartiide puhul (ELT L 271, 15.10.2005, lk 17).

                     (3)

                  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf


title: KOMISJONI RAKENDUSMÄÄRUS (EL) …/…, milles käsitletakse ajutist erandit delegeeritud määruses (EL) 2015/2446 sätestatud sooduspäritolureeglitest seose s Kambodžas toodetud jalg- ja muu des ratastes Malaisiast pärit jalgrattaosade kasutamisega kumulatsiooni alusel

text:
               KOMISJONI RAKENDUSMÄÄRUS (EL) …/…,

               8.3.2018,

               milles käsitletakse ajutist erandit delegeeritud määruses (EL) 2015/2446 sätestatud sooduspäritolureeglitest seose  s Kambodžas toodetud jalg- ja muu  des ratastes Malaisiast pärit jalgrattaosade kasutamisega kumulatsiooni alusel

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik,
                  1
                eriti selle artikli 64 lõiget 6 ja artikli 66 punkti b,

               ning arvestades järgmist:

               (1)Euroopa Parlamendi ja nõukogu määrusega (EL) nr 978/2012
                  2
                andis liit Kambodžale üldised tariifsed soodustused. Üldiste tariifsete soodustuste kava hakati kohaldama 1. jaanuaril 2014.

               (2)Määrusega (EL) nr 952/2013 on ette nähtud, et teatavatel täpselt määratletud asjaoludel ja teatavate kaupade puhul võib üldiste tariifsete soodustuste kava soodustatud riikidele teha sooduspäritolureeglitest erandi. Vastavalt komisjoni delegeeritud määrusele (EL) 2015/2446
                  3
                võib piirkondlikku kumulatsiooni kohaldada samasse piirkondlikku rühma kuuluvate riikide suhtes ainult juhul, kui riigid on toote liitu eksportimise ajal üldiste tariifsete soodustuste kava soodustatud riigid.

               (3)13. oktoobril 2016 esitas Kambodža taotluse komisjoni rakendusmäärusega (EL) nr 822/2014
                  4
                antud erandi pikendamiseks kolme aasta võrra. Kõnealuse erandi alusel oli Kambodžal õigus Kambodžast liitu eksporditavate, HSi rubriigi 8712 jalgrataste päritolu määramisel käsitada Malaisiast pärit osasid üldiste tariifsete soodustuste kava raames toimuva piirkondliku kumulatsiooni alusel Kambodžast pärinevate materjalidena, kuigi Malaisia ei olnud üldiste tariifsete soodustuste kava soodustatud riik.

               (4)Oma taotluses märkis Kambodža, et tema jalgrattatööstus oli teinud märkimisväärseid jõupingutusi, et järk-järgult täita vähim arenenud riikide suhtes kohaldatavaid liidu päritolureegleid (mis on esitatud komisjoni delegeeritud määruse (EL) 2015/2446 lisas 22-03), mille kohaselt vähim arenenud riikidest pärit toote puhul ei tohi tootmiseks kasutatud materjalid ja teistest riikidest imporditud materjalid ületada 70 %. Kambodža järeldas aga, et kõnealusel tööstusharul läheb vähim arenenud riikide suhtes kohaldatavate liidu päritolureeglite täitmiseks rohkem aega vaja.

               (5)17. veebruari 2017. aasta kirjas palus komisjon Kambodžal esitada täiendavat teavet. Kambodža esitas oma vastuse 15. juunil 2017, mille tulemusel loeti tema taotlus täielikuks.

               (6)Oma vastuses näitas Kambodža, milliseid jõupingutusi oli tehtud jalgrattatööstuse sõltumatuse suurendamiseks tänu investeeringutele, mille eesmärk on luua täiendavaid osade tootmise liine (nt raamide, värvimise, keevitamise või velgede jaoks). Kambodža selgitas ka, et tootjatele antakse stiimul osta jalgrattatarvikuid ja pakendamismaterjali kohalikelt tarnijatelt, et suurendada Kambodžas loodud lisandväärtust. Nüüd on Kambodža kujundanud välja poliitika, mille eesmärk on anda investoritele stiimul luua erimajanduspiirkondades tööstusklastreid jalgrattatööstuse toetamiseks.

               (7)Kambodža rõhutas, et täiendavat ajavahemikku on vaja Kambodža jalgrattatööstuse dünaamilisuse säilitamiseks ja selleks, et käivituksid uued projektid, millega edendatakse eelkõige investeerimist teistesse ASEANi riikidesse, mis aitab täita Kambodža jalgrattatööstuse vajadusi kvaliteedi ja jalgrattaosade hinna osas.

               (8)Lisateave osutab sellele, et Kambodža jalgrattatööstuse iseseisvuse suurendamisel on saavutatud rahuldavat edu; aruandes esitatud andmed näitavad, et päritolureegli (võimaldab kasutada kuni 70 % päritolustaatuseta materjale) järjepidev järgimine on varsti reaalsus. Sellist olukorra paranemist arvestades ei ole seepärast erandit enam vaja pikaks ajaks pikendada ning liitu imporditavate erandiga hõlmatud ühikute arv ei pea olema suur. Kui 2016. aastal hõlmas erand 150 000 ühikut, siis piisab 100 000 ühikust, et toetada Kambodža jalgrattatööstuse iseseisvumist.

               (9)Nagu Kambodža oma taotluses selgitas, sõltub erandi täielik ärakasutamine osade tellimise aja (oktoobrist kuni detsembrini) ja nende osade teistest riikidest importimise aja (järgneva aasta maist kuni kolmanda aasta märtsini) hooajalisest erinevusest. Seepärast tundub olevat vajalik näha ette piisavalt pikk ajavahemik, et erandist oleks võimalik kasu saada. Sel põhjusel peaks käesolev määrus jõustuma selle Euroopa Liidu Teatajas avaldamise päeval.

               (10)Selleks et erandi toimimist saaks tõhusalt kontrollida, on vaja, et Kambodža ametiasutused peavad komisjonile korrapäraselt edastama erandi raames väljaantud päritolusertifikaatide vormi A üksikasjad.

               (11)Erand peaks hõlmama kõiki HS rubriiki 8712 kuuluvaid tooteid, milles kasutatakse HSi rubriiki 8714 kuuluvaid Malaisiast pärit tooteid.

               (12)Käesoleva määrusega ettenähtud meetmed on kooskõlas tolliseadustiku komitee arvamusega,

               ON VASTU VÕTNUD KÄESOLEVA MÄÄRUSE:

               Artikkel 1

               1. Erandina määruse (EL) nr 2015/2446 artikli 55 lõike 2 punktist a on Kambodžal õigus liitu eksporditavate HSi rubriiki 8712 kuuluvate jalgrataste ja muude rataste tootmisel kasutada HSi rubriiki 8714 kuuluvaid Malaisiast pärit jalgrattaosasid määruse (EL) nr 2015/2446 II jaotise 1. peatüki 2. jao kohase piirkondliku kumulatsiooni alusel.

               2. Lõikes 1 osutatud osade päritolutõend koostatakse komisjoni rakendusmääruse (EL) 2015/2447
                  5
                II jaotise 2. peatüki 2 jao 2. alajao kohaselt.

               Artikkel 2

               Artiklis 1 sätestatud erandit kohaldatakse HS rubriiki 8712 kuuluvatele toodetele, mida eksporditakse Kambodžast ja mis deklareeritakse liitu vabasse ringlusesse lubamiseks lisas sätestatud ajavahemiku ja koguste piires.

               Artikkel 3

               Käesoleva määruse lisaga kehtestatud koguseid hallatakse vastavalt komisjoni rakendusmääruse (EL) 2015/2447 artiklitele 49–54.

               Artikkel 4

               Kambodža pädevate asutuste poolt välja antud päritolusertifikaadi vormi A lahtris 4 või Kambodžas registreeritud eksportijate poolt välja antud päritolukinnitustel peab artiklis 2 osutatud toodete puhul olema järgmine märge:

               - „Derogation — Commission Implementing Regulation (EU) 2017/…“,

               Kambodža pädevad asutused edastavad komisjonile igale kvartalile järgneva kuu lõpuks kvartaliaruande artiklis 2 osutatud selliste toodete koguste kohta, millele on välja antud päritolusertifikaadi vorm A, ning kõnealuste sertifikaatide seerianumbrid.

               Artikkel 5

               Kambodža pädevad asutused kohustuvad võtma kõik vajalikud meetmed, et tagada vastavus artiklitele 1 ja 4, ning kehtestama ja säilitama haldusstruktuurid ja -süsteemid artikli 1 kohase erandi nõuetekohaseks rakendamiseks ja halduskoostööks nii Malaisia ametiasutuste kui ka Euroopa Komisjoniga ja liidu liikmesriikide tolliasutustega, nagu on sätestatud rakendusmääruse (EL) 2015/2447 II jaotise 2. peatüki 2. jao 2. alajaos.

               Artikkel 6

               Käesolev määrus jõustub Euroopa Liidu Teatajas avaldamise päeval.

               Käesolev määrus on tervikuna siduv ja vahetult kohaldatav kõikides liikmesriikides.

               Brüssel, 8.3.2018

                     Komisjoni nimel

                     president
                     Jean-Claude JUNCKER

                     (1)

                        ELT L 269, 10.10.2013, lk 1.

                     (2)

                        Euroopa Parlamendi ja nõukogu 25. oktoobri 2012. aasta määrus (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 kehtetuks tunnistamise kohta (ELT L 303, 31.10.2012, lk 1).

                     (3)

                        Komisjoni 28. juuli 2015. aasta delegeeritud määrus (EL) nr 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega (ELT L 343, 29.12.2015, lk 1).

                     (4)

                        Komisjoni 28. juuli 2014. aasta rakendusmäärus (EL) nr 822/2014, mis käsitleb määrusest (EMÜ) nr 2454/93 tehtavat erandit seoses üldiste tariifsete soodustuste kava päritolureeglitega Kambodžas toodetud jalgrataste kohta, arvestades Malaisiast pärit jalgrattaosade kasutamist kumulatsiooni alusel (ELT L 223, 29.7.2014, lk 19).

                     (5)

                        Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT 343, 29.12.2015, lk 558).

    ---documentbreak---

               ET

               LISA

                           Jrk-nr

                           CN-kood

                           Kauba kirjeldus

                           Ajavahemik

                           Kogus (ühikutes)

                           09.8094

                           8712

                           Jalgrattad jm rattad (sh velorikšad ja kolmerattalised veojalgrattad), mootorita

                           xx.xx.2017 – 31. detsember 2019

                           100 000